stanford-oval/wikipedia huggingface dataset:
Lomapainajainen

| Lomapainajainen> Blended |
| --- | --- |

Ohjaaja:  Frank Coraci
Käsikirjoittaja:   Clare Sera  Ivan Menchell 
Tuottaja:   Adam Sandler  Jack Giarraputo 
Säveltäjä:  Rupert Gregson-Williams
Kuvaaja:  Julio Macat
Leikkaaja:  Tom Costain
Pääosat:   Adam Sandler  Drew Barrymore 
Valmistustiedot
Valmistusmaa:  Yhdysvallat
Tuotantoyhtiö:   Happy Madison Productions  Warner Bros. Pictures 
Levittäjä:  Warner Bros. InterCom Netflix
Ensi-ilta:   Yhdysvallat 23. toukokuuta 2014  Suomi 27. kesäkuuta 2014 
Kesto:  117 minuuttia
Alkuperäiskieli:  englanti
Budjetti:  $40 miljoonaa dollaria
Tuotto:  $126.8 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Lomapainajainen (engl. Blended) on vuonna 2014 ensi-iltansa saanut Frank Coracin ohjaama romanttinen komediaelokuva. Se on Adam Sandlerin ja Drew Barrymoren kolmas yhteistyössä syntynyt elokuva – kaksi ensimmäistä ovat The Wedding Singer ja Aina eka kerta. Lomapainajainen menestyi heikosti Yhdysvalloissa, mutta ulkomailla yleisömenestys oli parempi.
Juoni

Huonojen sokkotreffien jälkeen yksinhuoltajat Lauren ja Jim sopivat yhden asian: he eivät tapaa toisiaan enää koskaan. Kohtalon oikusta heidän tiensä kuitenkin kohtaavat, kun he ovat kirjautumassa sisään samaan hotelliin lastensa kanssa Afrikassa. Unelmaloman sijaan perheet joutuvat jakamaan ylellisen sviitin ja ovat jumissa toistensa seurassa viikon ajan.
Näyttelijät

| 0 | 1 | 2 |
| --- | --- | --- |
|  Adam Sandler  | … |  Jim Friedman   |
|  Drew Barrymore  | … |  Lauren Reynolds   |
|  Bella Thorne  | … |  Hilary “Larry” Friedman   |
|  Emma Fuhrmann  | … |  Espn Friedman   |
|  Alyvia Alyn Lind  | … |  Lou Friedman   |
|  Braxton Beckham  | … |  Brendan Reynolds   |
|  Kyle Red Silverstein  | … |  Tyler Reynolds   |
|  Shaquille O'Neal  | … |  Doug   |
|  Terry Crews  | … |  Nickens   |
|  Wendi McLendon-Covey  | … |  Jen   |
|  Kevin Nealon  | … |  Eddy   |
|  Abdoulaye N'Gom  | … |  Mfana   |
|  Joel McHale  | … |  Mark   |
Aiheesta muualla

Lomapainajainen Internet Movie Databasessa (englanniksi)
Lohr am Main

| Lohr am Main |
| --- | --- |

 vaakuna
 Lohr am Main
 Koordinaatit: 50°0′N, 9°35′E 
Valtio:  Saksa
Osavaltio:  Baijeri
Piirikunta:  Main-Spessart
Pinta-ala:  
 – Kokonaispinta-ala:  90,4 km²
Korkeus:  161 m
Väkiluku (2020):  15 016
 – Väestötiheys:  166 as./km²
Postinumero:  97816
Suuntanumero(t):  09352, 09355, 09359
 
 www.lohr.de 
Infobox OKVirheellinen NIMI-arvo: 
Lohr am Mainin sijainti Main-Spessartin piirikunnassa.
Lohr am Main on kaupunki Main-Spessartin piirikunnassa Baijerin osavaltiossa eteläisessä Saksassa. Se kuuluu Baijerin luoteisosan kattavaan Unterfrankenin alueeseen.
Maantiede

Lohr am Main sijaitsee Spessartin vuoriston itärinteellä Main-joen varrella. Lohr on Mainin 19-kilometrinen sivujoki. Linnuntie-etäisyys Münchenistä on 250 kilometriä luoteeseen. Vastaava etäisyys Frankfurt am Mainista on 70 kilometriä itäkaakkoon ja Würzburgista 35 kilometriä luoteeseen.
Lohr am Mainin kantakaupunki on Lohr. Siihen liitettiin vuonna 1972 kunnat Halsbach, Rodenbach, Ruppertshütten, Sackenbach, Steinbach ja Wombach. Sendelbach oli liitetty jo 1939 ja Pflochsbach liitettiin 1978.
Historia

Lohr mainitaan asiakirjassa ensimmäisen kerran vuonna 1295 muodossa Lare. Kaupunkioikeudet Lohr sai 1333. Rieneckin kreivisuku piti Lohria pääpaikkanaan aina vuoteen 1559. Kun Rieneckin suku sammui, Lohrista tuli osa Mainzin vaaliruhtinaskuntaa. Vuonna 1814 siitä tuli osa Baijerin kuningaskuntaa. Nykyinen Lohr am Main syntyi 1970-luvulla kuntaliitosten seurauksena.
Lohrin historiallisia rakennuksia ovat muun muassa vanha raatihuone (1599–1602) ja Lohrer Schloss, jonka vanhimmat osat ovat 1300-luvulta. Kaupungin maamerkki on noin 40 metriä korkea Bayersturm. Se on osa 1800-luvulla purettua kaupunginmuuria.
Talous ja liikenne

Lohr am Mainin teollisuudenaloja ovat koneen- ja järjestelmänrakennus, sähköteollisuus, puuntyöstö ja lasinvalmistus. Terveysalan toimijoita on runsaasti.
Lohr am Mainin rautatieasema, Bahnhof Lohr am Main, sijaitsee rataosuudella Würzburg–Aschaffenburg. Bundesstraße 26 ja Bundesstraße 276 risteävät Lohrissa. Lähimmät moottoritiet ovat BAB 3 ja BAB 7. Maantie-etäisyys Frankfurt am Mainin lentoasemalle on 85 kilometriä.
Lähteet ja viitteet

↑  Bevölkerung: Gemeinden, Stichtage Statistikdaten.bayern.de. Bayerisches Landesamt für Statistik. Viitattu 18.6.2021. (saksaksi)
↑  Entfernung von Lohr-a.-Main, Bayern, DEU nach_ Luftlinie.org. Viitattu 18.6.2021. (saksaksi)
1 2  Lohrer Stadtgeschichte Lohr.de. Stadt Lohr a.Main. Arkistoitu 9.7.2021. Viitattu 18.6.2021. (saksaksi)
↑  Wirtschaftsstandort Lohr a.Main Lohr.de. Stadt Lohr a.Main. Viitattu 19.6.2021. (saksaksi)
Aiheesta muualla

Lohr a.Main, Baijeri, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lohr am Main
Kirkko Steinbachissa
Käännös suomeksi
Lou Angotti

| Lou Angotti |
| --- | --- |

Henkilötiedot
Syntynyt: 16. tammikuuta 1938 Toronto, Ontario
Kuollut: 2021
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Paino:  77 kg
Pelaajaura
Pääsarjaura:  1964–1975
Seurat:  Chicago Black Hawks (NHL) New York Rangers (NHL) Philadelphia Flyers (NHL) Pittsburgh Penguins (NHL) St. Louis Blues (NHL) Chicago Cougars (WHA) Rochester Americans (AHL) St. Louis Braves (CHL)
Lou Frederick Angotti (16. tammikuuta 1938 Toronto, Ontario, Kanada – 15. syyskuuta 2021 Pompano Beach, Florida) oli kanadalainen jääkiekkoilija, pelipaikaltaan oikea laitahyökkääjä. Hän vaihtoi NHL-urallaan kahdeksan kertaa seuraa ja edusti Chicago Black Hawksia, New York Rangersia, Philadelphia Flyersia, Pittsburgh Penguinsia ja St. Louis Bluesia. Hän pelasi 10 kautta NHL:ssä.
Ura

Angotti pelasi opiskeluaikanaan Michiganin teknisen yliopiston joukkueessa vuosina 1958–1962. Tänä aikana hänet valittiin kahdesti liigan tähdistökentällisiin. Angotti pelasi ensimmäisen NHL-pelinsä 26-vuotiaana vuonna 1964. Vuonna 1969 hänet omisti viiden päivän aikana neljä eri seuraa. Kaudella 1967–68 Angotti valittiin Philadelphian seurahistorian ensimmäiseksi kapteeniksi. Angotti pelasi parhaat vuotensa 70-luvun alussa Chicagossa, joka eteni kahdesti Stanley Cupin finaaleihin asti.
Angotti aloitti valmentajana kesken kauden 1973-1974 kun Jean-Guy Talbot erotettiin,  ja valmensi NHL:ssä kausina 1973–75 St. Louisia, josta hänet erotettiin. Erottamisen jälkeen hän palasi pelaajaksi loppukauden ajaksi ja pelasi WHA:n Chicago Cougarsissa. Myöhemmin hän valmensi AHL:ssä ja uudestaan NHL:ssä Pittsburghia kaudella 1983–84, mutta hänet erotettiin tästäkin tehtävästä.
1970-luvun lopulla Angotti toimi jääkiekkoselostajana televisiossa.
Sjøholt

| Sjøholt |
| --- | --- |

 Sjøholt
 Koordinaatit: 62°29′01″N, 6°48′38″E 
Valtio:  Norja
Lääni:  Møre ja Romsdal
Kunta:  Ålesund
Pinta-ala:  
 – Maa:  1,6 km²
Väkiluku (2023):  1 550
 – Väestötiheys:  968,8 as./km²
Infobox OKVirheellinen NIMI-arvo: 
Sjøholt on taajama Ålesundin kunnassa Møren ja Romsdalin läänissä Norjassa. Taajaman pinta-ala on 1,6 neliökilometriä ja asukasluku 1 550 vuonna 2023. Sjøholt oli aiemmin Ørskogin taajaman hallinnollinen keskus.
Kuvia

Ørskogin kirkko
Lindsay Lindley

| Mitalit> Maa:  Nigeria.Naisten yleisurheilu.Afrikan kisat  | Mitalit> Maa:  Nigeria.Naisten yleisurheilu.Afrikan kisat  | Mitalit> Maa:  Nigeria.Naisten yleisurheilu.Afrikan kisat  | Maa:  Nigeria> Naisten yleisurheilu. |
| --- | --- | --- | --- |
|  Pronssia | Brazzaville 2015 | 100 metriä |  |
Lindsay Lindley (o.s. Rowe, s. 6. lokakuuta 1989) on yhdysvaltalaistaustainen nigerialainen aitajuoksija, joka kilpailee 100 metrin aidoissa. Lindley on edustanut Nigeriaa kesäkuusta 2014 lähtien. Lindleyn ennätys pika-aidoissa on 12,90, joka syntyi Long Beachilla 15. huhtikuuta 2017.
Vuoden 2014 Afrikan-mestaruuskilpailuissa Lindley sijoittui neljänneksi ajalla 13,43 s. Vuoden 2015 Afrikan kisoissa hän oli pronssilla ajalla 13,30 s. Vuoden 2015 maailmanmestaruuskilpailuissa Lindsey karsiutui alkuerissä ajalla 13,30 s. Vuoden  2017 IAAF World Relaysissa Lindsey edusti Nigeriaa 4 × 100 metrin viestijuoksussa, jossa Nigeria ei päässyt alkueristä loppukilpailuun. Lontoon MM-kilpailuissa 2017 Lindley pääsi alkueristä välieriin ajalla 13,07 s. Birminghamin MM-hallikilpailuissa 2018 hän karsiutui 60 metrin aitojen välierissä.
Lindley pääsi vuonna 2014 sisäratojen Yhdysvaltain-mestaruuskilpailujen finaaliin 60 metrin aitajuoksussa, jossa hän juoksi kuudenneksi ajalla 8,16 s. Nigerian mestaruuden 100 metrin aidoissa Lindley on voittanut vuonna 2015 ajalla 13,40 s ja vuonna 2016 ajalla 13,16 s.
Kesällä 2017 Lindley kilpaili Suomessa neljässä Eliittikisassa.
Henkilökohtaiset ennätykset > Ulkoradoilla

| Laji | Aika | Paikka | Päivä |
| --- | --- | --- | --- |
| 100 m aidat | 12,90 | Long Beach | 15.4.2017 |
| 100 m | 11,89 | Los Angeles | 18.3.2017 |
Henkilökohtaiset ennätykset > Sisäradoilla

| Laji | Aika | Paikka | Päivä |
| --- | --- | --- | --- |
| 60 m aidat | 8,04 | Athlone | 21.2.2018 |
Lähde
Aiheesta muualla

Lindsay Lindley Kansainvälinen yleisurheiluliitto. (englanniksi)
Solveigin laulu (täsmennyssivu)

Solveigin laulu tarkoittaa seuraavia:
Solveigin laulu, Edvard Griegin sävellys
Solveigin laulu, Lassi Sinkkosen romaani
Solveigin laulu, Lassi Sinkkosen romaaniin perustuva televisioelokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solveigin laulu”, voi hakea sivunnimihaulla, laajalla sivunnimihaulla tai tekstihaulla.
Loimulyhytsiipi

| Loimulyhytsiipi |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthopoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Staphyliniformia
Yläheimo::  Haiskiaismaiset Staphylinoidea
Heimo::  Lyhytsiipiset Staphylinidae
Suku::  Emus
Laji::  hirtus
Kaksiosainen nimi
 Emus hirtus  (Linnaeus, 1758) 
Infobox OKVirheellinen NIMI-arvo: 
Loimulyhytsiipi (Emus hirtus) on lyhytsiipisten heimoon kuuluva kovakuoriaislaji.
Ulkonäkö ja koko

Emus hirtus on heimonsa suurin laji, se voi kasvaa kolme senttimetriä pitkäksi. Sen väritys muistuttaa kimalaista. Se on karvainen ja mustakeltaraitainen. Sen leuat ovat suhteellisen suuret.
Levinneisyys ja elinympäristö

Emus hirtus elää Keski- ja Etelä-Euroopassa. Lajin yksilö tavattiin Suomessa ensimmäisen kerran vuonna 2022 Örön saarella.
Emus hirtus syö enimmäkseen lantiaisia, joita se löytää lantakasoista.
Aiheesta muualla

Kuvia tai muita tiedostoja aiheesta Loimulyhytsiipi Wikimedia Commonsissa
Solveig Pedersen

| Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Maa:   Norja> Naisten maastohiihto. |
| --- | --- | --- | --- |
|  Hopeaa | Albertville 1992 | 4 × 5 km |  |
| MM-kilpailut  | MM-kilpailut  | MM-kilpailut  |  |
|  Pronssia | Val di Fiemme 1991 | 4 × 5 km |  |
Solveig Pedersen (s. 6. syyskuuta 1965 Kristiansand) on norjalainen maastohiihtäjä, viestin olympia- ja MM-mitalisti. Hän on pituudeltaan 174 cm.
Pedersen saavutti nuorten MM-kilpailuissa Kuopiossa 1983 hopeaa 3 × 5 kilometrin viestissä. Hän sijoittui 1991 Val di Fiemmen MM-kilpailuissa 15 kilometrin perinteisen hiihtotavan kilpailussa neljänneksi, 5 kilometrin perinteisen kilpailussa kahdeksanneksi ja 30 kilometrin vapaan hiihtotavan kilpailussa 20:nneksi. 4 × 5 kilometrin viestissä hän hiihti avausosuuden Norjan hopeajoukkueessa.
Pedersen hiihti jälleen ensimmäisen osuuden Norjan saavuttaessa viestihopeaa Albertvillen olympialaisissa 1992. Hän sijoittui samoissa kilpailuissa 5 kilometrin perinteisen hiihtotavan kilpailussa kahdeksanneksi, takaa-ajokilpailussa 15:nneksi ja 15 kilometrin perinteisen kilpailussa 20:nneksi.
Pedersen saavutti ainoan maailmancupin palkintosijansa oltuaan kolmas Klingenthalin 15 kilometrin perinteisen hiihtotavan kilpailussa tammikuussa 1991. Kymmenen parhaan joukkoon hän sijoittui kaikkiaan 11 kertaa. Maailmancupin kokonaiskilpailussa hän oli kymmenes kaudella 1990–1991.
Pedersen saavutti Norjan-mestaruuskilpailuissa neljä hopea- ja kolme pronssimitalia vuosina 1986−1992.
Lou Amundson

| Lou Amundson |
| --- | --- |

Henkilötiedot
Koko nimi:  Louis Gabriel Amundson
Syntynyt: 7. joulukuuta 1982 (ikä 41)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/sentteri
Pituus:  206 cm
Paino:  102 kg
Nyk. joukkue:  New York Knicks
Sarja:  NBA
Pelaajaura
Yliopistojoukkueet
2001–2006:  Nevadan yliopisto
Seurajoukkueet
2006–2007 2007 2007–2008 2008–2010 2010–2011 2011–2012 2012–2013 2013 2013 2014 2014–2015 2015–:  Colorado 14ers Utah Jazz Philadelphia 76ers  Phoenix Suns Golden State Warriors Indiana Pacers Minnesota Timberwolves  Chicago Bulls New Orleans Hornets / Pelicans Chicago Bulls Cleveland Cavaliers New York Knicks
Louis Gabriel Amundson (s. 7. joulukuuta 1982 Ventura, Kalifornia) on yhdysvaltalainen koripalloilija. Iso laitahyökkääjänä ja sentterinä pelaava Amundson edustaa kaudella 2015–2016 NBA-joukkue New York Knicksiä.
Ura

Ennen ammattilaisuraansa Amundson pelasi ensin Monarchin high schoolissa Coloradossa. Sittemmin hän pelasi kolme kautta Nevadan yliopiston joukkueessa ja teki viimeisellä kaudellaan 14,3 pistettä ottelua kohden.
Amundsonia ei valittu NBA:n varaustilaisuudessa 2006 ja hän siirtyi vapaana pelaajana Sacramento Kingsiin heinäkuussa 2006. Sacramento vapautti hänet sopimuksesta lokakuussa 2006 ja Amundson siirtyi kaudeksi 2006–2007 NBA D-liigaan Colorado 14ersiin. Kauden aikana hän kävi myös kokeilemassa NBA:ssa kymmenen päivän sopimuksilla Utah Jazzissa ja Philadelphia 76ersissä. Colorado eteni D-liigan pudotuspeleihin ja aina loppuotteluun asti, mutta hävisi mestaruuden Dakota Wizardsille. Amundson palkittiin kauden lopuksi vuoden tulokkaana ja nimitettiin D-liigan ykköstähdistöjoukkueeseen.
Ura > Phoenix Suns

14. elokuuta 2008 Amundson siirtyi vapaana pelaajana Phoenix Sunsiin. Amundson pelasi kaksi kautta Phoenixissä vaihtopelaajana. Hän pelasi yhteensä 155 ottelua ja teki molemmilla kausilla keskimäärin neljä pistettä per ottelu.
Lentopallon miesten Euroopan olympiakarsinta 2012

Lentopallon miesten Euroopan olympiakarsintaturnaus 2012 pelattiin Sofiassa, Bulgariassa 8. –13. toukokuuta 2012. Italia voitti loppuottelun Saksaa vastaan ja selviytyi Lontoon olympiaturnaukseen
Osallistuvat maat

Kotijoukkue
Bulgaria
Joukkueet, jotka eivät selvinneet maailmancupista suoraan kisoihin
Serbia
Italia
Esi-karsintalohkojen voittajat
Espanja
Saksa
Suomi
Esi-karsintalohkojen parhaat kakkoset
Slovakia
Slovenia
Alkulohkot > Lohko A

| Sijoitus | Joukkue | Ottelut | 3P | 2P | 1P | 0P | VE | HE | p suhde | P |
| --- | --- | --- | --- | --- | --- | --- | --- | --- | --- | --- |
| 1 | Bulgaria | 3 | 3 | 0 | 0 | 0 | 9 | 0 | 1,278 | 9 |
| 2 | Serbia | 3 | 2 | 0 | 0 | 1 | 6 | 5 | 1,071 | 6 |
| 3 | Espanja | 3 | 1 | 0 | 0 | 2 | 4 | 6 | 0,909 | 3 |
| 4 | Slovenia | 3 | 0 | 0 | 0 | 3 | 1 | 9 | 0,819 | 0 |
| A-lohkon ottelut  | A-lohkon ottelut  | A-lohkon ottelut  | A-lohkon ottelut  | 1>  erä | 2>  erä | 3>  erä | 4>  erä |
| --- | --- | --- | --- | --- | --- | --- | --- |
| 8. toukokuuta | Bulgaria | Slovenia | 3–0 | 25–23 | 25–18 | 25–22 |  |
| 9. toukokuuta | Espanja | Slovenia | 3–0 | 25–17 | 25–23 | 25–18 |  |
| 9. toukokuuta | Bulgaria | Serbia | 3–0 | 25–22 | 25–16 | 25–13 |  |
| 10. toukokuuta | Serbia | Espanja | 3–1 | 25–19 | 25–17 | 23–25 | 25-22 |
| 11. toukokuuta | Serbia | Slovenia | 3–1 | 22–25 | 25–18 | 27–25 | 25–15 |
| 11. toukokuuta | Bulgaria | Espanja | 3–0 | 25–16 | 25–20 | 25–16 |  |
Alkulohkot > Lohko B

| Sijoitus | Joukkue | Ottelut | 3P | 2P | 1P | 0P | VE | HE | p suhde | P |
| --- | --- | --- | --- | --- | --- | --- | --- | --- | --- | --- |
| 1 | Italia | 3 | 2 | 1 | 0 | 0 | 9 | 2 | 1,072 | 8 |
| 2 | Saksa | 3 | 2 | 0 | 0 | 1 | 6 | 4 | 1,076 | 6 |
| 3 | Slovakia | 3 | 1 | 0 | 0 | 2 | 3 | 7 | 0,935 | 3 |
| 4 | Suomi | 3 | 0 | 0 | 1 | 2 | 4 | 9 | 0,937 | 1 |
| B-lohkon ottelut  | B-lohkon ottelut  | B-lohkon ottelut  | B-lohkon ottelut  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 8. toukokuuta | Saksa | Slovakia | 3–0 | 25–19 | 25–22 | 25–20 |  |  |
| 8. toukokuuta | Italia | Suomi | 3–2 | 25–21 | 16–25 | 30–28 | 16–25 | 16–14 |
| 9. toukokuuta | Saksa | Suomi | 3–1 | 31–29 | 25–19 | 21–25 | 25–16 |  |
| 10. toukokuuta | Slovakia | Suomi | 3–1 | 25–20 | 25–16 | 21–25 | 25-19 |  |
| 10. toukokuuta | Italia | Saksa | 3–0 | 25–22 | 25–21 | 25–22 |  |  |
| 11. toukokuuta | Italia | Slovakia | 3–0 | 25–23 | 25–13 | 25–22 |  |  |
Pudotuspelit

| Välierät  | Välierät  | Välierät  | Välierät  | Välierät  | Välierät  | 1>  erä | 2>  erä | 3>  erä | 4>  erä |
| --- | --- | --- | --- | --- | --- | --- | --- | --- | --- |
| 1 | 12. toukokuuta | Sofia |  Italia |  Serbia | 3–1 | 25–14 | 25–19 | 19–25 | 25–16 |
| 2 | 12. toukokuuta | Sofia |  Bulgaria |  Saksa | 1–3 | 22–25 | 25–20 | 22–25 | 16-25 |
| Loppuottelu  | Loppuottelu  | Loppuottelu  | Loppuottelu  | Loppuottelu  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- | --- |
| 13. toukokuuta | Sofia |  Italia |  Saksa | 3–2 | 25–22 | 26–24 | 19–25 | 22–25 | 15-12 |
Lopulliset sijoitukset

| Sija | Joukkue | huom! |
| --- | --- | --- |
| 1. |  Italia | Selviytyi olympiaturnaukseen |
| 2. |  Saksa | Jatkaa maailmankarsintaan. |
| 3. |  Bulgaria | Jatkaa maailmankarsintaan. |
| 3. |  Serbia | Jatkaa maailmankarsintaan. |
| 5. |  Espanja | Karsiutui olympiaturnauksesta |
| 5. |  Slovakia | Karsiutui olympiaturnauksesta |
| 7. |  Suomi | Karsiutui olympiaturnauksesta |
| 7. |  Slovenia | Karsiutui olympiaturnauksesta |
Ranska ja  Tšekki, jotka eivät selvinneet Euroopan karsinnan lopputurnaukseen jatkavat myös maailmankarsinnassa ranking sijoitustensa ansiosta.
Luettelo Karibianmeren valtioista ja saarista

Luettelo Karibianmeren valtioista ja saarista luettelee Karibianmeren rannikoiden ja saarten valtiot sekä eri valtioille kuuluvat epäitsenäiset alueet.
Hispaniolan saarta ei luettelossa ole, koska sen on jakanut kaksi itsenäistä valtiota: Dominikaaninen tasavalta ja Haiti.
Valtiot > Manner

| Valtio | Pääkaupunki | Pinta-ala (km²) |
| --- | --- | --- |
|  Belize | Belmopan | 22 966 |
|  Costa Rica | San José | 51 100 |
|  Guatemala | Guatemala | 108 889 |
|  Honduras | Tegucigalpa | 112 090 |
|  Nicaragua | Managua | 130 370 |
|  Kolumbia | Bogotá | 1 138 910 |
|  Meksiko | México | 1 964 375 |
|  Panama | Panama | 75 420 |
|  Venezuela | Caracas | 912 050 |
Valtiot > Isot Antillit

| Valtio | Pääkaupunki | Pinta-ala (km²) |
| --- | --- | --- |
|  Dominikaaninen tasavalta | Santo Domingo | 48 670 |
|  Haiti | Port-au-Prince | 27 750 |
|  Jamaika | Kingston | 10 991 |
|  Kuuba | Havanna | 110 860 |
Valtiot > Pienet Antillit

| Valtio | Pääkaupunki | Pinta-ala (km²) |
| --- | --- | --- |
|  Antigua ja Barbuda | St. John’s | 442,6 |
|  Barbados | Bridgetown | 431 |
|  Dominica | Roseau | 754 |
|  Grenada | St. George’s | 344 |
|  Saint Kitts ja Nevis | Basseterre | 261 |
|  Saint Lucia | Castries | 616 |
|  Saint Vincent ja Grenadiinit | Kingstown | 389 |
|  Trinidad ja Tobago | Port of Spain | 5 128 |
Itsehallintoalueet

| Saari tai alue | Valtio | Pinta-ala (km²) |
| --- | --- | --- |
|  Anguilla |  Yhdistynyt kuningaskunta | 91 |
|  Aruba |  Alankomaat | 180 |
|  Bonaire |  Alankomaat | 288 |
|  Brittiläiset Neitsytsaaret |  Yhdistynyt kuningaskunta | 153 |
|  Caymansaaret |  Yhdistynyt kuningaskunta | 259 |
|  Curaçao |  Alankomaat | 444 |
|  Guadeloupe |  Ranska | 1 628 |
|  Martinique |  Ranska | 1 128 |
|  Montserrat |  Yhdistynyt kuningaskunta | 102 |
| Navassa |  Yhdysvallat | 5 |
|  Puerto Rico |  Yhdysvallat | 13 790 |
|  Saint-Barthélemy |  Ranska | 24 |
|  Saint Martin |  Ranska | 93 |
|  Sint Maarten |  Alankomaat | 93 |
|  Sint Eustatius |  Alankomaat | 21 |
|  Yhdysvaltain Neitsytsaaret |  Yhdysvallat | 346 |
Lombardian ympäriajo 2021

Lombardian ympäriajo 2021 oli järjestyksessään 115. maantiepyöräilyn Lombardian ympäriajo. Se käytiin 239 kilometrin reitillä Comosta Bergamoon 9. lokakuuta 2021. Kilpailu kuului UCI World Touriin.
Tadej Pogačar karkasi kärkiryhmästä Passo di Gandan nousussa noin 35 kilometriä maalista. Hän sai myöhemmin seurakseen Fausto Masnadan, jonka kukisti loppukirissä. Adam Yates sijoittui kolmanneksi. Pogačarista tuli Fausto Coppin ja Eddy Merckxin jälkeen kolmas pyöräilijä, joka on voittanut samalla kaudella Ranskan ympäriajon ja kaksi niin sanottua monumenttia, eli merkittävintä yksipäiväistä kilpailua.
Tulokset

Lähteet: Pro Cycling Stats, Cyclingnews
Osallistuneet joukkueet

Lähde: Pro Cycling Stats
Simple Machines Forum

Simple Machines Forum (SMF) on PHP-ohjelmointikielellä toimiva yhdysvaltalainen keskusteluohjelmisto. SMF tehtiin korvaamaan YaBB SE -foorumi, joka alun perin tehtiin korvaamaan raskasta Perliin perustuvaa YaBB-ohjelmaa.
Aiheesta muualla

Simplemachines.org (englanniksi)
She’s Not There

| ”She’s Not There” The Zombies |
| --- | --- | --- |

Singlen tiedot
 Albumilta: Begin Here
 B-puoli: ”You Make Me Feel Good”
 Äänitetty : 12. kesäkuuta 1964 Decca Studios, Lontoo
 Julkaistu: 24. heinäkuuta 1964
 Tekijä(t): Rod Argent
 Tuottaja(t): Ken Jones
 Tyylilaji: rock
 Kesto: 02.25
 Levy-yhtiö: Decca
Listasijoitukset
  Billboard Hot 100: 2.  Britannian singlelista: 12.
She’s Not There on englantilaisen rockyhtye The Zombiesin esikoissingle. Kappaleen sävelsi ja sanoitti yhtyeen urkuri Rod Argent. Single sijoittui syyskuussa 1964 Britannian singlelistan sijalle 12. ja Billboard Hot 100 -singlelistan sijalle 2. Marraskuussa 1977 Carlos Santanan levyttämä versio samasta kappaleesta nousi Britannian singlelistan sijalle 11.
Rolling Stone listasi kappaleen sijalle 297. 500 Greatest Songs of All Time -listallaan.
Solveigin laulu

Solveigin laulu on norjalaisen säveltäjän Edvard Griegin säveltämä laulu, joka sisältyy Griegin Henrik Ibsenin Peer Gynt -näytelmään säveltämään näyttämömusiikkiin.
Aiheesta muualla

Solveigin laulu (instrumentaaliversio) archive.org
Solveigs Sang (Solveig's Song) (1867) sanoitus
Lombardin kieli

| Lombardi |
| --- | --- |
 Lombardin kielen puhuma-alue
Oma nimi:  lumbard
Tiedot
Alue:   Sveitsi  Italia
Puhujia:  3,9 miljoonaa
Sija:  ei 100 suurimman joukossa.
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  itaaliset kielet romaaniset kielet länsiromaaniset kielet galloromaaniset kielet galloitaaliset kielet
ISO 639-3:  lmo
 Ohje 
Lombardi on Pohjois-Italiassa ja Sveitsissä puhuttava romaaninen kieli. Sitä puhui vuonna 2002 äidinkielenään 3,9 miljoonaa ihmistä. Kieli on sukua italialle, mutta eroaa paljon italian kirjakielestä. Lombardilla on useita murteita, joista jotkin ovat niin erilaisia, että puhujat eivät ymmärrä toisiaan. Kielen asema on epävarma.
Vuonna 2016 Lega Nord ilmoitti kannattavansa lombardin kielen nostamista opetuskieleksi alueen kouluissa.